62023CJ0214_INF
Απόφαση του Δικαστηρίου (δέκατο τμήμα) της 8ης Μαΐου 2025 –Επιτροπή κατά Δανίας (Οδηγία για τα δικαιώματα πνευματικής ιδιοκτησίας στην ψηφιακή ενιαία αγορά)
(Υπόθεση C‑214/23)
«Παράβαση κράτους μέλους – Άρθρο 258 ΣΛΕΕ – Οδηγία (ΕΕ) 2019/790 – Ψηφιακή ενιαία αγορά – Δικαιώματα πνευματικής ιδιοκτησίας και συγγενικά δικαιώματα – Μερική μεταφορά – Άρθρο 260, παράγραφος 3, ΣΛΕΕ – Χρηματικές κυρώσεις – Αίτημα περί επιβολής υποχρεώσεως καταβολής κατ’ αποκοπήν ποσού και χρηματικής ποινής – Μερική παραίτηση»
1.
Προσφυγή λόγω παραβάσεως – Παράβαση των υποχρεώσεων που απορρέουν από οδηγία – Υποχρέωση ανακοινώσεως των μέτρων μεταφοράς – Περιεχόμενο
(Άρθρο 260 § 3 ΣΛΕΕ)
(βλ. σκέψη 54)
2.
Προσφυγή λόγω παραβάσεως – Απόφαση του Δικαστηρίου με την οποία διαπιστώνεται η παράβαση – Παράβαση της υποχρέωσης ανακοίνωσης των μέτρων μεταφοράς οδηγίας στην εσωτερική έννομη τάξη – Χρηματικές κυρώσεις – Κατ’ αποκοπήν ποσό – Σκοπός
(Άρθρο 260 § 3 ΣΛΕΕ· οδηγία 2019/790 του Ευρωπαϊκού Κοινοβουλίου και του Συμβουλίου)
(βλ. σκέψεις 60-62)
3.
Προσφυγή λόγω παραβάσεως – Απόφαση του Δικαστηρίου με την οποία διαπιστώνεται η παράβαση – Παράβαση της υποχρέωσης ανακοίνωσης των μέτρων μεταφοράς οδηγίας στην εσωτερική έννομη τάξη – Χρηματικές κυρώσεις – Κατ’ αποκοπήν ποσό – Καθορισμός του ποσού – Κριτήρια
(Άρθρο 260 § 3 ΣΛΕΕ· οδηγία 2019/790 του Ευρωπαϊκού Κοινοβουλίου και του Συμβουλίου)
(βλ. σκέψεις 72-76)
Διατακτικό
Το Δικαστήριο αποφασίζει:
1)
Το Βασίλειο της Δανίας, παραλείποντας να θεσπίσει, μέχρι τη λήξη της προθεσμίας που τάχθηκε με την αιτιολογημένη γνώμη της Ευρωπαϊκής Επιτροπής, της 19ης Μαΐου 2022, τις νομοθετικές, κανονιστικές και διοικητικές διατάξεις που απαιτούνται για τη συμμόρφωση προς την οδηγία (ΕΕ) 2019/790 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τα δικαιώματα πνευματικής ιδιοκτησίας και τα συγγενικά δικαιώματα στην ψηφιακή ενιαία αγορά και την τροποποίηση των οδηγιών 96/9/ΕΚ και 2001/29/ΕΚ, και, συνακόλουθα, παραλείποντας να ανακοινώσει τις εν λόγω διατάξεις στην Επιτροπή, παρέβη τις υποχρεώσεις που υπέχει από το άρθρο 29 της οδηγίας.
2)
Υποχρεώνει το Βασίλειο της Δανίας να καταβάλει στην Ευρωπαϊκή Επιτροπή κατ’ αποκοπήν ποσόν ύψους 1600000 ευρώ.
3)
Το Βασίλειο της Δανίας φέρει, πέραν των δικών του δικαστικών εξόδων, τα δικαστικά έξοδα τα οποία υποβλήθηκε η Ευρωπαϊκή Επιτροπή.